# Viveiro, o meu concello

# Obxectivos

TÍTULO: VIVEIRO, O MEU CONCELLO

DIRIXIDA A: 3º CICLO DE PRIMARIA(6º ED.PRIMARIA)

DESCRICIÓN.- Nesta Unidade Didáctica preténdese o achegamento do alumno ao seu entorno físico, demográfico, cultural e económico, centrándose na unidade xeográfica do concello. Asimesmo preténdese un achegamento ás distintas representacións do entorno(mapas) e a súa interpretación, así como a interpretación, uso e elaboración de gráficas a partir de datos cercanos.

OBXECTIVO XERAL DE ETAPA

-Coñecer e valorar o seu contorno natural, social e cultural, así como as posibilidades de acción e de coidado deste, con especial atención á singularidade de Galicia.

OBXECTIVOS DO TERCEIRO CICLO

– AREA : COÑECEMENTO DO MEDIO

1. Coñecer as principais actividades económicas (sector primario, secundario e terciario) e as características demográficas de Galicia, España e Europa.

2. Coñecer as principais características de Galicia e de España: poboación, relevo, clima, as augas, economía, cultura, institucións...

3. Interpretar mapas diversos (relevo, ríos, clima, agricultura, industria, etc.) gráficos de distinto tipo (barras, lineais, sectores, etc.).

4. Construír esquemas, mapas de conceptos, fichas e outros instrumentos que permitan organizar a información.

– AREA : MATEMÁTICAS

· Representación gráfica da información mediante táboas de datos, diagramas de barras, diagramas lineais, diagramas de sectores...

· Interpretación e extracción da información que fornecen a media aritmética e aplicación a situacións familiares e concretas.

· Disposición á elaboración e á presentación de gráficos e de táboas de forma ordenada e clara.

· Valoración da importancia de analizar criticamente as informacións que se presentan a través de gráficos estatísticos e da tendencia a explorar todos os elementos das gráficas evitando interpretacións parciais e precipitadas.

· Obtención e emprego de información para a realización de gráficos.

· Valoración do uso das novas tecnoloxías nos ámbitos gráficos en que son precisas.

Licenciado baixo a Licenza Creative Commons Recoñecemento Non-comercial Compartir igual 3.0